সপ্তাহ দেড়েক পরেই শুরু হয়ে যাচ্ছে আইপিএল। জোর কদমে অনুশীলন করে চলেছে প্রত্যেক ফ্র্যাঞ্চাইজি দলগুলিরই।
অনুশীলনেই বড়সড় বিপদ থেকে বাঁচল কেকেআর। উত্তরপ্রদেশের ফাস্ট বোলার অঙ্কিত রাজপুতের বল ডান হাতে লাগে ক্যারিবিয়ান তারকা ডারেন ব্র্যাভোর। কতটা জোরে আঘাত পেয়েছিলেন তা বোঝা যায় কিছুক্ষণ পরেই।

অনুশীলন ছে়ড়ে বেড়িয়ে গিয়ে ব্যাথায় কাতরাতে দেখা যায় তাঁকে। যদিও পরে দলের তরফে জানানো হয় চোট গুরুতর নয়। ২০ ফেব্রুয়ারি আইপিএল নিলামের তৃতীয় পর্যায়ে বেস প্রাইস ৫০ লাখেই কেকেআর নিয়েছিল ডারেন ব্র্যাভোকে।
এমনিতেই এবার সাসপেন্ড থাকায় রাসেলের সার্ভিস পাচ্ছে না কেকেআর। তার উপর ব্র্যাভো চোটের কবলে পড়লে, তা কেকেআর শিবিরের কাছে আরও খারাপ খবর বয়ে আনত। রাজকোটে এপ্রিলের ৭ তারিখে কেকেআর আইপিএল অভিযান শুরু করছে গুজরাট লায়ন্সের বিরুদ্ধে।